OpenLLM-France/wikimedia huggingface dataset:
# Quogue

Quogue és una població dels Estats Units a l'estat de Nova York. Segons el cens del 2000 tenia 1.018 habitants.

## Demografia

Segons el cens del 2000, Quogue tenia 1.018 habitants, 453 habitatges, i 294 famílies. La densitat de població era de 93,6 habitants per km².
Dels 453 habitatges en un 22,1% hi vivien nens de menys de 18 anys, en un 54,3% hi vivien parelles casades, en un 8,4% dones solteres, i en un 34,9% no eren unitats familiars. En el 30,2% dels habitatges hi vivien persones soles el 13,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 2,75.
Per edats la població es repartia de la següent manera: un 17,7% tenia menys de 18 anys, un 4,7% entre 18 i 24, un 22,1% entre 25 i 44, un 34,9% de 45 a 60 i un 20,6% 65 anys o més.
L'edat mediana era de 48 anys. Per cada 100 dones de 18 o més anys hi havia 93,5 homes.
La renda mediana per habitatge era de 72.083 $ i la renda mediana per família de 76.296 $. Els homes tenien una renda mediana de 66.875 $ mentre que les dones 42.917 $. La renda per capita de la població era de 50.323 $. Entorn del 6,3% de les famílies i el 7,4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Quogue». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Quogue». American Fact Finder. Oficina del Cens dels Estats Units, 12-01-2010.
# Owensville (Missouri)

Owensville és una població dels Estats Units a l'estat de Missouri. Segons el cens del 2000 tenia 2.500 habitants.

## Demografia

Segons el cens del 2000, Owensville tenia 2.500 habitants, 1.059 habitatges, i 655 famílies. La densitat de població era de 477,8 habitants per km².
Dels 1.059 habitatges en un 30,5% hi vivien nens de menys de 18 anys, en un 47,8% hi vivien parelles casades, en un 11% dones solteres, i en un 38,1% no eren unitats familiars. En el 34% dels habitatges hi vivien persones soles el 21,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,97.
Per edats la població es repartia de la següent manera: un 25,8% tenia menys de 18 anys, un 7,8% entre 18 i 24, un 25,7% entre 25 i 44, un 18,4% de 45 a 60 i un 22,3% 65 anys o més.
L'edat mediana era de 39 anys. Per cada 100 dones de 18 o més anys hi havia 79,3 homes.
La renda mediana per habitatge era de 26.913 $ i la renda mediana per família de 33.109 $. Els homes tenien una renda mediana de 30.162 $ mentre que les dones 20.068 $. La renda per capita de la població era de 15.208 $. Entorn de l'11% de les famílies i el 15,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Owensville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Owensville». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Nainital

Nainital (hindi: नैनीताल) és una ciutat i municipi de l'estat d'Uttarakhand, divisió de Kumaon, capital del districte de Nainital, a una vall amb un llac anomenat també Naini Tal (Llac Naini) d'uns 3 km de perimetre i rodejat de muntanyes entre les quals el Naina de 2.615 metres al nord, el Deopatha de 2.438 metres a l'oest, i el Ayarpatha de 2.278 metres al sud, a 29° 23′ N, 79° 27′ E﻿ / ﻿29.38°N,79.45°E﻿ / 29.38; 79.45. Al cens del 2001 consta amb una població de 38.559 habitants. La població el setembre de 1900 era de 15.164 habitant però baixava a l'hivern (març 1901) a 7.609.
La ciutat fou fundada el 1841 com estació de muntanya; P. Barron, comerciant de sucre de Shahjahanpur, va fundar la primera construcció, el Pilgrim Lodge. El 1845 fou erigida en municipalitat. El 1846 el capità Madden de l'artilleria de Bengala va visitar Naini Tal i la va descriure; ja s'havia construït aleshores l'església de Sant Joan. Aviat la població fou residència preferida de molts soldats i oficials colonials amb les seves famílies que fugien de la calor de la plana. Vers 1859 fou residència d'estiu del governador de Kumaon. El 1861 fou designada capital del districte de Terai rebatejat districte de Naini Tal el 1891. El 18 de setembre de 1880, després de tres dies de pluja, un corriment o esllavissada de terres al nord i oest de la ciutat va enterrar 151 persones dels quals 43 britànics (ja hi havia hagut dos avisos el 1866 i 1879 després d'intenses pluges). Més tard va esdevenir residència d'estiu del governador de les Províncies Unides d'Agra i Oudh residint a la casa coneguda com a Raj Bhavan (construïda el 1899-1900). Després del 1927 la presència de britànics va disminuir i es va acabar el 1947.

## Referències

Aquest article incorpora text d'una publicació que es troba en domini públic: Chisholm, Hugh. Encyclopædia Britannica (edició de 1911) (en anglès). 11a ed. Cambridge University Press, 1911.
* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.

## Enllaços externs

* Nainital, Pangot Tourism
# Xiomara Castro

Iris Xiomara Castro Sarmiento, també coneguda com a Xiomara Castro (AFI: ʃiomáɾakástɾo) o Xiomara Castro de Zelaya (nascuda el 30 de setembre de 1959 a Departament de Santa Bárbara, Hondures) és una política hondurenya d'esquerres i dona de negocis que des de gener de 2022 exerceix com a 56ena presidenta d'Hondures (onzena des de la constitució de 1982). Va esdevenir la primera presidenta de la història d'Hondures en el seu segon intent, després de guanyar àmpliament unes eleccions amb un 70% de participació com a candidata pel Partido Libertad y Refundación (LIBRE). Aquesta victòria va suposar la primera vegada que es trencava el bipartidisme al país des de que el 1982 va retornar la democràcia. Havia sigut prèviament primera dama d'Hondures durant la presidència del seu marit, Manuel Zelaya (2006-2009), que va ser expulsat del poder a partir d'un cop d'estat el 2009. Des d'octubte de 2016 és presidenta de l'organisme "Dones de la Conferència Permanent de Partits Polítics d'Amèrica Llatina" (Copppal Mujeres). Va ser considerada la 94ena dona més poderosa del món segons la "Llista de les 100 dones més poderoses del món" publicada per la revista Forbes l'any 2023.

## Referències

* ↑ «Xiomara Castro». ÉsAdir. [Consulta: 29 març 2024].
* 1 2 «El sábado Yamandú Orsi asumirá la Presidencia, el cuarto período de gobierno del Frente Amplio» (en castellà). El Heraldo (Honduras), 23-02-2025. [Consulta: 17 març 2025].
* ↑ «Xiomara Castro consolida la victòria electoral». El Punt Avui, 02-12-2021. [Consulta: 12 març 2024].
* ↑ «Xiomara Castro, la izquierdista que se perfila como la primera mujer Presidenta de Honduras». La Tercera, 29-11-2021. [Consulta: 29 març 2024].
* ↑ «Xiomara és nom d’esperança». El Punt Avui, 02-12-2021. [Consulta: 12 març 2024].
* ↑ «Las 100 mujeres más poderosas del mundo» (en castellà). Revista Forbes, 12-01-2023. [Consulta: 8 febrer 2025].
# In A Violent Nature

In a Violent Nature és una pel·lícula slasher canadenca del 2024 escrita i dirigida per Chris Nash i protagonitzada per Ry Barrett, Andrea Pavlovic i Lauren-Marie Taylor. Descrit com un "slasher ambiental", segueix un assassí mut que ressuscita accidentalment de la seva tomba al desert d'Ontario per un grup d'adolescents, als quals comença a perseguir i assassinar. Els esdeveniments representats s'observen en gran mesura des de la perspectiva de l'assassí.
In a Violent Nature es va estrenar a la secció Midnight del Festival de Cinema de Sundance el 22 de gener de 2024 i als cinemes als Estats Units i al Canadà el 31 de maig. Es va emetre en 1.426 cinemes i va suposar l'estrena cinematogràfica més àmplia d'IFC Films, va recaptar 3 milions de dòlars en la seva primera setmana. Ha rebut crítiques generalment positives. Ha estat subtitulada al català.

## Referències

* 1 2 Gheciu, Alex Nino. «Sundance slasher In A Violent Nature puts northern Ontario front and centre». The Globe and Mail, 22-01-2024. [Consulta: 24 gener 2024].
* ↑ Ehrlich, David. «'In a Violent Nature' Review: A Gory, High-Concept Slasher More Interesting in Theory Than in Execution». IndieWire, 24-01-2024. [Consulta: 24 gener 2024].
* ↑ Earl, William. «How 'In a Violent Nature' Director Chris Nash Redefined Slashers With an Ultra-Gory Throwback That Evokes Terrence Malick». Variety, 18-01-2024. [Consulta: 24 gener 2024].
* ↑ Harvey, Dennis. «'In a Violent Nature' Review: A Fresh Canadian Spin on Slasher Conventions». Variety, 22-01-2024. Arxivat de l'original el June 8, 2024.
* ↑ Lang, Brent. «Shudder Lands Slasher Film 'In a Violent Nature' Ahead of Sundance Premiere (Exclusive)». Variety, 06-12-2023. Arxivat de l'original el June 8, 2024.
* ↑ Squires, John. «'In a Violent Nature' – Watch the Teaser Trailer for Slasher Movie Shot from the Killer's Perspective». Bloody Disgusting, 30-01-2024. Arxivat de l'original el April 28, 2024.
* ↑ Earl, William. «The Best Horror Movies of 2024 So Far, Ranked: 'Immaculate,' 'Late Night With the Devil,' 'In a Violent Nature' and More». Variety, 20-06-2024. Arxivat de l'original el June 21, 2024.
* ↑ «In A Violent Nature». Goita què fan, ara!. [Consulta: 17 març 2025].
# In A Violent Nature

In a Violent Nature és una pel·lícula slasher canadenca del 2024 escrita i dirigida per Chris Nash i protagonitzada per Ry Barrett, Andrea Pavlovic i Lauren-Marie Taylor. Descrit com un "slasher ambiental", segueix un assassí mut que ressuscita accidentalment de la seva tomba al desert d'Ontario per un grup d'adolescents, als quals comença a perseguir i assassinar. Els esdeveniments representats s'observen en gran mesura des de la perspectiva de l'assassí.
In a Violent Nature es va estrenar a la secció Midnight del Festival de Cinema de Sundance el 22 de gener de 2024 i als cinemes als Estats Units i al Canadà el 31 de maig. Es va emetre en 1.426 cinemes i va suposar l'estrena cinematogràfica més àmplia d'IFC Films, va recaptar 3 milions de dòlars en la seva primera setmana. Ha rebut crítiques generalment positives. Ha estat subtitulada al català.

## Repartiment

* Ry Barrett com a Johnny
* Andrea Pavlovic com a Kris
* Cameron Love com a Colt
* Reece Presley com el ranger
* Liam Leone com a Troy
* Charlotte Creaghan com a Aurora
* Lea Rose Sebastianis com a Brodie
* Sam Roulston com a Ehren
* Alexander Oliver com a Evan
* Timothy Paul McCarthy com a Chuck

## Referències

* 1 2 Gheciu, Alex Nino. «Sundance slasher In A Violent Nature puts northern Ontario front and centre». The Globe and Mail, 22-01-2024. [Consulta: 24 gener 2024].
* 1 2 Ehrlich, David. «'In a Violent Nature' Review: A Gory, High-Concept Slasher More Interesting in Theory Than in Execution». IndieWire, 24-01-2024. [Consulta: 24 gener 2024].
* ↑ Earl, William. «How 'In a Violent Nature' Director Chris Nash Redefined Slashers With an Ultra-Gory Throwback That Evokes Terrence Malick». Variety, 18-01-2024. [Consulta: 24 gener 2024].
* 1 2 Harvey, Dennis. «'In a Violent Nature' Review: A Fresh Canadian Spin on Slasher Conventions». Variety, 22-01-2024. Arxivat de l'original el June 8, 2024.
* ↑ Lang, Brent. «Shudder Lands Slasher Film 'In a Violent Nature' Ahead of Sundance Premiere (Exclusive)». Variety, 06-12-2023. Arxivat de l'original el June 8, 2024.
* ↑ Squires, John. «'In a Violent Nature' – Watch the Teaser Trailer for Slasher Movie Shot from the Killer's Perspective». Bloody Disgusting, 30-01-2024. Arxivat de l'original el April 28, 2024.
* ↑ Earl, William. «The Best Horror Movies of 2024 So Far, Ranked: 'Immaculate,' 'Late Night With the Devil,' 'In a Violent Nature' and More». Variety, 20-06-2024. Arxivat de l'original el June 21, 2024.
* ↑ «In A Violent Nature». Goita què fan, ara!. [Consulta: 17 març 2025].
# Platja de la Barra

La platja de la Barra és una platja urbana del municipi de Sitges (Garraf) situada davant del passeig marítim, entre la zona del Vinyet i la de Terramar. Per l'extrem de llevant, la platja es troba limitada per un dic en forma de 'L' que la separa de la platja de la Riera Xica, i per l'extrem de ponent, per un dic exempt, on limita amb la platja de Terramar a l'alçada del carrer Josep Planas Robert. La seva particularitat és que al mig hi ha 4 illetes artificials creades per a la protecció de la sorra.
Orientada al sud, té una longitud de 494 metres i una amplada mitjana de 33 metres, formada per sorra fina i un pendent d'entrada a l'aigua molt suau. Disposa de dutxes, rentapeus, accessos adaptats per a persones amb mobilitat reduïda, i lloguer de para-sols i patins de pedals.
Està guardonada amb la Bandera Blava, que reconeix internacionalment la qualitat de l'aigua i serveis. L'Agència Catalana de l'Aigua efectua un control setmanal de la qualitat de l'aigua, durant la temporada de bany, amb el resultat d'excel·lent. La platja de la Barra està adherida a la destinació Costa de Barcelona, certificada per Biosphere des del 2017.

## Referències

* ↑ «Platges de Sitges». Love Sitges.
* ↑ Vilar, Mario «Les platges de Sitges». Butlletí del Grup d'Estudis Sitgetans, 5-2022.
* 1 2 «La Barra». Agència Catalana de Turisme.
* ↑ «96 platges i 24 ports, guardonats amb la Bandera Blava 2023». Generalitat de Catalunya, 04-05-2023.
* ↑ «Platja de la Barra». Agència Catalana de l'Aigua.
# Becca Vannetta

El Becca Vannetta és una muntanya de 3.361 metres dels Alps Penins, que es troba a la regió de la Vall d'Aosta (Itàlia).

## SOUISA

Segons la definició de la SOIUSA, el cim té la següent classificació:
* Gran part: Alps occidentals
* Gran sector: Alps del nord-oest
* Secció: Alps Penins
* Subsecció: Alps del Weisshorn i del Cervino
* Supergrup: Cadena Bouquetins-Cervino
* Grup: Grup Bouquetins-Mont Brulé
* Subgrup: Subgrup del Mont Brulé
* Codi: I/B-9.II-A.1.a

## Referències

* ↑ Marazzi, Sergio. Priuli & Verlucca. Atlante Orografico delle Alpi. SOIUSA (en italià), 2005.

## Enllaços externs

* «Becca Vannetta» (en anglès). SummitPost.org. [Consulta: 28 novembre 2014].
* «Becca Vannetta» (en anglès). CamptoCamp. [Consulta: 28 novembre 2014].
# Raguinita

La raguinita és un mineral de la classe dels sulfurs. Rep el nom en honor d'Eugene Raguin (13 de juny de 1900 - 10 de novembre de 2001), catedràtic de Geologia minera de l'Escola Nacional de Mines de París (França).

## Característiques

La raguinita és un sulfur de fórmula química TlFeS₂. Cristal·litza en el sistema ortoròmbic.
Segons la classificació de Nickel-Strunz, la raguinita pertany a «02.CB - Sulfurs metàl·lics, M:S = 1:1 (i similars), amb Zn, Fe, Cu, Ag, etc.» juntament amb els següents minerals: coloradoïta, hawleyita, metacinabri, polhemusita, sakuraiïta, esfalerita, stil·leïta, tiemannita, rudashevskyita, calcopirita, eskebornita, gal·lita, haycockita, lenaïta, mooihoekita, putoranita, roquesita, talnakhita, laforêtita, černýita, ferrokesterita, hocartita, idaïta, kesterita, kuramita, mohita, pirquitasita, estannita, estannoidita, velikita, chatkalita, mawsonita, colusita, germanita, germanocolusita, nekrasovita, estibiocolusita, ovamboïta, maikainita, hemusita, kiddcreekita, polkovicita, renierita, vinciennita, morozeviczita, catamarcaïta, lautita, cadmoselita, greenockita, wurtzita, rambergita, buseckita, cubanita, isocubanita, picotpaulita, argentopirita, sternbergita, sulvanita, vulcanita, empressita i muthmannita.
L'exemplar que va servir per a determinar l'espècie, el que es coneix com a material tipus, es troba conservat a l'École nationale supérieure des mines de París.

## Formació i jaciments

Va ser descoberta al dipòsit d'Àlxar, a Rožden, dins el municipi de Kavadarci (Macedònia del Nord). També ha estat descrita a Lengenbach (Valais, Suïssa), al tall Lulu (Utah, Estats Units) i al dipòsit de tal·li i or de Lanmuchang (Guizhou, República Popular de la Xina). Aquests quatre indrets són els únics de tot el planeta on ha estat descrita aquesta espècie mineral.

## Referències

* ↑ «Raguinite» (en anglès). Mindat. [Consulta: 22 desembre 2019].
# El gall d'or

El gall d'or és una òpera en tres actes de Nikolai Rimski-Kórsakov, amb llibret de Vladímir Belski, basada en el conte homònim d'Aleksandr Puixkin. Estrenada el 1909 al Teatre Solodovnikov de Moscou, és la darrera obra operística de Rimski-Kórsakov. La història satiritza la corrupció de la cort del tsar Nicolau II i la ineficiència militar, seguint el rei Dodon, que rep un gall daurat capaç d'avisar sobre perills imminents. Després de diversos esdeveniments tràgics, inclòs l'assassinat d'un astròleg i la mort de Dodon, es revela que tot era una broma. L'òpera destaca pel cromatisme orquestral i els temes exòtics, i tot i que no existeix una versió completa en àudio, es conserva una Suite. El 1956, es va enregistrar una versió de la Suite amb l'Orquestra Simfònica de Londres dirigida per Antal Dorati.

## Referència

* ↑ Matthew Rye. 1001 Classical Recordings: You Must Hear Before You Die. Orion Publishing Group, 2007. ISBN 978-1-84403-579-3.

## Vegeu també

* Llista d'òperes més importants
Òperes de Rimski-Kórsakov :
La donzella de Pskov (1873)
La nit de maig (1880)
La donzella de neu (1881)
Mlada (1890)
Nit de Nadal (1895)
Sadkó (1896)
Mozart i Salieri (1898)
La boiarda Vera Xeloga (1898)
La núvia del tsar (1898)
El conte del tsar Saltan (1900)
Servília (1901)
Kasxei l'immortal (1902)
Pan voievoda (1903)
La llegenda de la ciutat invisible de Kítej (1905)
El gall d'or (1907) :
# Rebulita

La rebulita és un mineral de la classe dels sulfurs. Rep el nom per un geòleg o enginyer de mines eslovè anomenat Rebula.

## Característiques

La rebulita és un sulfur de fórmula química Tl₅Sb₅As₈S$_{22}$. Cristal·litza en el sistema monoclínic. Va ser publicada originalment sense aprovació, sent més tard redefinida. Químicament és l'anàleg d'arsènic de la jankovićita.
Segons la classificació de Nickel-Strunz, la rebulita pertany a «02.HD: Sulfosals de l'arquetip SnS, amb Tl» juntament amb els següents minerals: lorandita, weissbergita, christita, jankovicita, imhofita, edenharterita, jentschita, hutchinsonita, bernardita, sicherita i gabrielita.

## Formació i jaciments

Va ser descoberta al dipòsit d'Àlxar, situat a la localitat de Rožden, al municipi de Kavadarci (Macedònia del Nord). També ha estat descrita a la mina Jiepaiyu, al dipòsit de Shimen (Hunan, República Popular de la Xina). Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Rebulite» (en anglès). Mindat. [Consulta: 23 desembre 2019].
# Strongylognathus

Strongylognathus és un gènere de formigues de la subfamília dels mirmicins (Myrmicinae). Té una distribució paleàrtica, incloent-hi la península Ibèrica.

## Espècies

El gènere Strongylognathus inclou 26 espècies, a la península Ibèrica hi viuen les 3 següents:
* Strongylognathus caeciliae Forel, 1897
* Strongylognathus huberi Forel, 1874
* Strongylognathus testaceus (Schenck, 1852)

## Referències

* 1 2 «Hormigas.org - Género Strongylognathus» (en castellà). [Consulta: 23 novembre 2023].
* ↑ «Strongylognathus - AntCat» (en anglès). [Consulta: 23 novembre 2023].
# Bairam Shabani

Bairam Rasim Shabani (en macedoni Бајрам Шабани) (Lípkovo, actualment a Macedònia del Nord, 14 d'octubre de 1922 - Belanovtsé, 14 d'octubre de 1941) va ser un activista per l'alliberament de Macedònia durant la Segona Guerra Mundial i heroi popular. El 10 d'octubre de 1953 va ser condecorat amb l'Ordre d'Heroi del Poble.
Va nàixer en el si d'una família rural de Lípkovo, prop de Kumanovo, a on es va traslladar més tard la seua família. Allí va treballar guardant ovelles. Bairam va quedar orfe als sis anys i va haver de treballar a una granja, en la construcció i com a ferrer. El 1939 va començar a interessar-se per les idees comunistes i el 1940 es va unir al moviment sindical. A principis de 1941 va entrar a la Lliga de la Joventut Comunista de Iugoslàvia (SKOJ) i a l'estiu va passar a formar part del Partit Comunista de Iugoslàvia.
Després de l'ocupació búlgara de gran part del territori que en l'actualitat és Macedònia del Nord, es va tornar més actiu en el moviment comunista. Es va alfabetitzar amb l'ajuda de la Joventut Comunista i els membres del partit. Va freqüentar famílies albaneses i va estendre la idea que el govern búlgar volia robar a albanesos i macedonis. Va treballar per a organitzar el Moviment d'Alliberament Nacional de Iugoslàvia. Bairam es va unir als partisans i l'11 d'octubre es va unir a l'esquadra guerrillera d'alliberament Karadatxki, el primer grup de partisans de la regió de Kumanovo. Bairam coneixia els camins de Skopska Crna Gora i es van dirigir a esta zona. A causa de les fortes pluges el grup es va refugiar en un molí i hi va passar la nit. Al matí, el molí es trobava envoltat de soldats búlgars i va començar un feroç enfrontament. Al moment en què va llançar l'última magrana va rebre un tir d'ametralladora al i va caure mort.
Va ser declarat Heroi del Poble de Iugoslàvia per decret del President de la República Federal de Iugoslàvia, Josip Broz Tito, del 10 d'octubre de 1953.

## Referències

* ↑ Македонска енциклопедија. Skopje: Македонска академија на науките и уметностите, 2009, p. 1643.
* ↑ Txekov Dane, Iordan. Загинаа за слободата на Македонија. Kumanovo: Графотекс, 2001, p. 43 i 45.
* ↑ Txekov Dane, Iordan. Загинаа за слободата на Македонија. Kumanovo: Графотекс, 2001, p. 45.
* ↑ Народни хероји Југославије. Belgrad: Младост, 1975.
# The Gay Desperado

The Gay Desperado és una comèdia musical estatunidenca de 1936 dirigida per Rouben Mamoulian i protagonitzada per Nino Martini, Ida Lupino i Leo Carrillo. Ambientada a Mèxic, la trama segueix el bandit Pablo Braganza, interpretat per Carrillo, que, influït per les pel·lícules de gàngsters, obliga un jove cantaire, Chivo (Martini), a unir-se a la seva banda. Després d'assaltar una emissora de ràdio i segrestar Jane (Lupino), la banda s'endinsa al desert. La pel·lícula es caracteritza per la seva mescla d'humor absurd, paròdia del cinema negre i una gran dosis d'exotisme musical. The Gay Desperado destaca pel seu estil excèntric i l'elegància subversiva, amb elements propers a les pel·lícules dels germans Marx i les animacions de Tex Avery. Va guanyar el premi a Millor Director del Cercle de Crítics de Nova York el 1936.

## Referències

* ↑ Vilaseca, Ramón Robert, 2014. Les 500 millors pel·lícules de la història del cinema. Lleida: Pagès Editors, S. L. ISBN 9788499754932. Pàg. 57.
* ↑ Filmaffinity (castellà)

## Enllaços externs

* Milestone Films Arxivat 2015-10-23 a Wayback Machine. (anglès)
* The New York Times (anglès)
* Tràiler del film a YouTube (anglès)
# The Gay Desperado

The Gay Desperado és una comèdia musical estatunidenca de 1936 dirigida per Rouben Mamoulian i protagonitzada per Nino Martini, Ida Lupino i Leo Carrillo. Ambientada a Mèxic, la trama segueix el bandit Pablo Braganza, interpretat per Carrillo, que, influït per les pel·lícules de gàngsters, obliga un jove cantaire, Chivo (Martini), a unir-se a la seva banda. Després d'assaltar una emissora de ràdio i segrestar Jane (Lupino), la banda s'endinsa al desert. La pel·lícula es caracteritza per la seva mescla d'humor absurd, paròdia del cinema negre i una gran dosis d'exotisme musical. The Gay Desperado destaca pel seu estil excèntric i l'elegància subversiva, amb elements propers a les pel·lícules dels germans Marx i les animacions de Tex Avery. Va guanyar el premi a Millor Director del Cercle de Crítics de Nova York el 1936.

## Referències

* ↑ Vilaseca, Ramón Robert, 2014. Les 500 millors pel·lícules de la història del cinema. Lleida: Pagès Editors, S. L. ISBN 9788499754932. Pàg. 57.
* ↑ Filmaffinity (castellà)